CELEX: 62013TN0667
Language: el
Date: 2013-12-19 00:00:00
Title: Υπόθεση T-677/13: Προσφυγή της 19ης Δεκεμβρίου 2013 — Axa Versicherung κατά Επιτροπής

8.3.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 71/22
            
         
      Προσφυγή της 19ης Δεκεμβρίου 2013 — Axa Versicherung κατά Επιτροπής
      (Υπόθεση T-677/13)
      (2014/C 71/42)
      Γλώσσα διαδικασίας: η γερμανική
      
         Διάδικοι
      
      
         Προσφεύγουσα: Axa Versicherung AG (Κολωνία, Γερμανία) (εκπρόσωποι: οι δικηγόροι C. Bahr, S. Dethof και A. Malec)
      
         Καθής: Ευρωπαϊκή Επιτροπή
      
         Αιτήματα της προσφεύγουσας
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει την προσβαλλόμενη απορριπτική απόφαση,
               
            
                  —
               
               
                  επικουρικά, να ακυρώσει εν μέρει μόνο την προσβαλλόμενη απορριπτική απόφαση,
               
            
                  —
               
               
                  να καταδικάσει την καθής στα δικαστικά έξοδα.
               
            
         Λόγοι ακύρωσης και κύρια επιχειρήματα
      
      Η προσφεύγουσα προσβάλλει την απόφαση της Επιτροπής της 29ης Οκτωβρίου 2013, η οποία αφορά τις επιβεβαιωτικές αιτήσεις που είχε υποβάλει η προσφεύγουσα, προκειμένου να της επιτραπεί η πρόσβαση στον φάκελο της Επιτροπής για την υπόθεση COMP/39.125 — υαλοπίνακες αυτοκινήτων.
      Προς στήριξη της προσφυγής η προσφεύγουσα προβάλλει πέντε λόγους ακύρωσης.
      
                  1)
               
               
                  Πρώτος λόγος: Παράβαση της υποχρέωσης συγκεκριμένης και εξατομικευμένης εξέτασης των εγγράφων που αφορούν οι αιτήσεις, η οποία επιβάλλεται από τα άρθρα 2 και 4 του κανονισμού (ΕΚ) 1049/2001 (1).
                  
                              —
                           
                           
                              Η προσφεύγουσα ισχυρίζεται συναφώς ότι η Επιτροπή δεν τήρησε την υποχρέωση συγκεκριμένης και εξατομικευμένης εξέτασης των εγγράφων που αφορούσαν οι αιτήσεις, την οποία της επέβαλλαν τα άρθρα 2 και 4 του κανονισμού 1049/2001, αλλά εφάρμοσε παρανόμως τυπικά κριτήρια για την κατηγοριοποίηση των σχετικών εγγράφων.
                           
                        
            
                  2)
               
               
                  Δεύτερος λόγος: Παράβαση του άρθρου 4, παράγραφος 2, πρώτη και τρίτη περίπτωση, και του άρθρου 4, παράγραφος 3, δεύτερο εδάφιο, του κανονισμού 1049/2001 λόγω της άρνησης παροχής πρόσβασης σε ορισμένα ειδικά έγγραφα του φακέλου.
                  
                              —
                           
                           
                              Στο πλαίσιο του δεύτερου λόγου ακύρωσης η προσφεύγουσα ισχυρίζεται ότι παρανόμως η Επιτροπή προέβη σε υπερβολικά ευρεία ερμηνεία του πεδίου εφαρμογής των εξαιρέσεων που προβλέπει το άρθρο 4, παράγραφος 2, του κανονισμού 1049/2001. Η προσφεύγουσα είναι της γνώμης ότι δεν επρόκειτο να θιγούν εμπορικά συμφέροντα, κατά την έννοια του άρθρου 4, παράγραφος 2, πρώτη περίπτωση, του κανονισμού 1049/2001, και ότι η Επιτροπή δεν μπορεί να επικαλεστεί την προστασία του σκοπού έρευνας κατά το άρθρο 4, παράγραφος 2, τρίτη περίπτωση, του κανονισμού 1049/2001.
                           
                        
                              —
                           
                           
                              Εξάλλου, δεν θίγεται σοβαρά η διαδικασία λήψης αποφάσεων (άρθρο 4, παράγραφος 3, δεύτερο εδάφιο, του κανονισμού 1049/2001).
                           
                        
                              —
                           
                           
                              Επιπλέον, κακώς η Επιτροπή αρνείται ότι υπάρχει υπερισχύον δημόσιο συμφέρον για τη γνωστοποίηση των εγγράφων που αφορούν οι αιτήσεις.
                           
                        
            
                  3)
               
               
                  Τρίτος λόγος: Παράβαση του άρθρου 4, παράγραφος 6, του κανονισμού 1049/2001 λόγω της πλήρους άρνησης παροχής πρόσβασης σε ορισμένα ειδικά έγγραφα.
                  
                              —
                           
                           
                              Η προσφεύγουσα ισχυρίζεται συναφώς ότι η Επιτροπή δεν επέτρεψε ούτε καν τη μερική πρόσβαση στα σχετικά έγγραφα, πράγμα που συνεπάγεται παράβαση του άρθρου 4, παράγραφος 6, του κανονισμού 1049/2001. Η προσφεύγουσα εκθέτει ότι η Επιτροπή, κατά παράβαση των διατάξεων του κανονισμού 1049/2001, δεν εξέτασε το ενδεχόμενο να θέσει στη διάθεση της προσφεύγουσας ένα μέρος των εγγράφων.
                           
                        
            
                  4)
               
               
                  Τέταρτος λόγος: Παράβαση του άρθρου 4, παράγραφος 2, πρώτη και τρίτη περίπτωση, και του άρθρου 4, παράγραφος 3, δεύτερο εδάφιο, και παράγραφος 1, στοιχείο β', του κανονισμού 1049/2001 λόγω της άρνησης παροχής πρόσβασης στο πλήρες κείμενο του πίνακα περιεχομένων του φακέλου της Επιτροπής.
                  
                              —
                           
                           
                              Στο πλαίσιο του τέταρτου λόγου ακύρωσης η προσφεύγουσα εκθέτει ότι η Επιτροπή προέβη σε υπερβολικά ευρεία ερμηνεία των εξαιρέσεων που προβλέπει το άρθρο 4 του κανονισμού 1049/2001 ακόμη και σε σχέση με την αίτηση της προσφεύγουσας για πρόσβαση στον πίνακα περιεχομένων χωρίς παραλείψεις ή διαγραφές. Η προσφεύγουσα είναι της γνώμης ότι ούτε εδώ θίγονται εμπορικά συμφέροντα, κατά την έννοια του άρθρου 4, παράγραφος 2, πρώτη περίπτωση, του κανονισμού 1049/2001, ή ο σκοπός έρευνας, κατά την έννοια του άρθρου 4, παράγραφος 2, τρίτη περίπτωση, του κανονισμού 1049/2001.
                           
                        
                              —
                           
                           
                              Η προσφεύγουσα ισχυρίζεται επίσης ότι δεν θίγεται ούτε η προστασία της ιδιωτικής ζωής, κατά την έννοια του άρθρου 4, παράγραφος 1, στοιχείο α', του κανονισμού 1049/2001.
                           
                        
            
                  5)
               
               
                  Πέμπτος λόγος: Παράβαση της υποχρέωσης αιτιολόγησης.
                  
                              —
                           
                           
                              Η προσφεύγουσα ισχυρίζεται συναφώς ότι η Επιτροπή, για να απορρίψει την αίτηση πρόσβασης στον φάκελο, προέβη απλώς σε γενικές δηλώσεις και παρέλειψε να προβεί στην νομικά επιβαλλόμενη μεταχείριση συγκεκριμένων ή ορθά κατηγοριοποιημένων εγγράφων.
                           
                        
            
         (1)  Κανονισμός (ΕΚ) 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής (ΕΕ L 145, σ. 43).